Diari Oficial de la Generalitat Valenciana


Sumari del DOGV 9144, del 05-08-2021 (2021/8127)

RESOLUCIÓ de 22 de juliol de 2021, de la Universitat Miguel Hernández d'Elx, per la qual es disposa la publicació de l'ampliació de l'oferta d'ocupació pública per a l'any 2021 de places de cossos docents universitaris i de professorat contractat doctor.
--------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9144

Data del DOGV
:   05-08-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/8127


Data del document
:   22-07-2021

Organisme emissor
:   Universitat Miguel Hernández d'Elx

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 22 de juliol de 2021, de la Universitat Miguel Hernández d'Elx, per la qual es disposa la publicació de l'ampliació de l'oferta d'ocupació pública per a l'any 2021 de places de cossos docents universitaris i de professorat contractat doctor. [2021/8127]  
Per la Resolució rectoral de data 22 de juliol de 2021, s'ha disposat el següent:  
  
«La Llei 11/2020, de 30 de desembre, de pressupostos generals de l'Estat per a l'any 2021, en l'article 19.Tres.1, estableix que: «La taxa de reposició d'un o diversos sectors o col·lectius prioritaris es pot acumular en altres sectors o col·lectius prioritaris. Igualment, la taxa de reposició dels sectors no prioritaris pot acumular-se en els sectors prioritaris. Les entitats locals que tinguen amortitzat el seu deute financer a 31 de desembre de l'exercici anterior poden acumular-ne la taxa de reposició indistintament en qualsevol sector.  
Igualment, les administracions públiques poden cedir taxa a les universitats de la seua competència i les universitats públiques poden cedir-se taxa entre elles mateixes, amb autorització de les administracions públiques de les quals depenguen.»  
Amb data de 16 de juny de 2021, s'ha publicat en el Diari Oficial de la Generalitat Valenciana (núm. 9108), la Resolució de 9 de juny de 2021, del rector de la Universitat Politècnica de València, per la qual es disposa la publicació de l'oferta d'ocupació pública del personal docent i investigador per a l'any 2021, i acorda en el seu resolc primer 3 la cessió de dotze places a la Universitat Miguel Hernández per a acumular-les a les que li corresponguen com a personal docent i investigador.  
  
En el Diari Oficial de la Generalitat Valenciana (núm. 9099) de 3 de juny de 2021, es va publicar la Resolució d'1 de juny de 2021, de la Universitat Miguel Hernández d'Elx, per la qual es disposa la publicació de l'oferta d'ocupació pública, per a l'any 2021, de places de cossos docents universitaris i de professorat contractat doctor.  
A la vista de l'Acord adoptat pel Consell de Govern de la Universitat Miguel Hernández d'Elx, amb data de 26 de maig de 202 1, pel qual s'aprova l'ampliació de l'oferta d'ocupació pública per a l'any 2021 de places de cossos docents universitaris i de professorat contractat doctor de la Universitat Miguel Hernández d'Elx, amb la negociació prèvia en el si de la taula de negociació del personal docent i investigador d'aquesta universitat, supeditada a l'efectiva cessió de la taxa de reposició per part de la Universitat Politècnica de València, una vegada obtinguda l'autorització de la Conselleria d'Innovació, Universitats, Ciència i Societat Digital.  
En aplicació del que disposen l'article 19.U de la Llei 11/2020, de 30 de desembre, de pressupostos generals de l'Estat per a l'any 2021, i l'article 36 de la Llei 4/2021, de 30 de desembre, de pressupostos de la Generalitat per a l'exercici 2021, pel qual les places resultants de la taxa de reposició d'efectius han d'incloure's en una oferta d'ocupació pública; i que dins del límit de la taxa de reposició corresponent als cossos de catedràtics d'universitat i de professors titulars d'universitat i als professors contractats doctors, cada universitat està obligada a destinar, com a mínim, un 15 per cent del total de places que ofereix, a la incorporació, en aquella categoria per a la qual estiga acreditat, de personal investigador doctor que haja obtingut el certificat I3 dins del marc del Programa Ramón y Cajal. En cas que no s'utilitzen totes les places previstes en aquesta reserva, aquestes es poden oferir a altres investigadors de programes d'excel·lència, nacionals o internacionals i que hagen obtingut el certificat I3.  
  
D'acord amb l'apartat 2 de l'article 62 de la Llei orgànica 6/2011, de 21 de desembre, modificada per la Llei orgànica 4/2007, de 12 d'abril, en què s'estableix que les universitats poden convocar places de promoció interna, amb dotació pressupostària prèvia, per a l'accés al cos de catedràtics d'universitat i que aquestes places no poden superar el nombre màxim de places que siguen objecte d'oferta pública d'ocupació de torn lliure, durant aquest mateix any, per a l'accés als cossos docents de l'article 56.  
Considerant les necessitats docents i investigadores de la Universitat Miguel Hernández;  
Fent ús de les potestats i funcions que confereixen els Estatuts de la Universitat Miguel Hernández d'Elx, aprovats pel Decret 208/2004, de 8 d'octubre, del Consell de la Generalitat Valenciana, modificats pel Decret 105/2012, de 29 de juny, del Consell i de les competències que dimanen dels articles 20 i següents de la Llei orgànica 6/2001 d'universitats, modificada per la Llei orgànica 4/2007, de 12 d'abril, aquest rectorat resol:  
  
Primer  
Publicar en el Diari Oficial de la Generalitat Valenciana l'ampliació de l'oferta d'ocupació pública per a l'any 2021, referida a places de cossos docents universitaris i de professorat contractat doctor, aprovada per l'Acord del Consell de Govern de 26 de maig de 2021, com es detalla a continuació:  
Concurs d'accés de torn lliure:  
- Quatre places de professorat titular d'universitat.  
- Sis places de professorat contractat doctor.  
- Dues places de professorat titular d'universitat, destinades a la provisió de places per a personal que haja finalitzat el Programa Ramón y Cajal i haja obtingut el certificat I3. En cas que no s'utilitzen totes les places previstes en aquesta reserva, aquestes es poden oferir a altres investigadors de programes d'excel·lència, nacionals o internacionals i que hagen obtingut el certificat I3.  
Concurs d'accés per promoció interna:  
- Sis places de catedràtic d'universitat.  
  
Segon  
Seguint el que disposa l'article 70.1 de l'Estatut bàsic de l'empleat públic, el termini màxim per a la convocatòria del procés selectiu previst en aquesta oferta és de tres anys comptadors a partir de la publicació d'aquesta resolució.  
  
Contra aquesta resolució, que esgota la via administrativa, es pot interposar potestativament un recurs de reposició en el termini d'un mes, a partir de l'endemà de la publicació, davant del mateix òrgan que va dictar la resolució, o un recurs contenciós administratiu davant dels òrgans de la jurisdicció contenciosa administrativa de la Comunitat Valenciana en el termini de dos mesos comptadors a partir de l'endemà de la publicació.»  
  
Elx, 22 de juliol de 2021.- El rector: Juan José Ruiz Martínez.